****

Limbažos

**PASKAIDROJUMA RAKSTS**

**Limbažu novada pašvaldības 2018.gada 24.maija saistošajiem noteikumiem Nr.17**

**“Grozījumi Limbažu novada domes 2015.gada 30.aprīļa saistošajos noteikumos Nr.8 „Nolikums par licencēto makšķerēšanu Katvaru ezerā 2015. – 2018.gadam””**

|  |  |
| --- | --- |
| **Paskaidrojuma**  **raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Zvejniecības likuma 10.panta piektā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība” 7.punkts nosaka, ka organizētājs izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu. Saskaņā ar Ministru kabineta noteikumu 15.punktam pašvaldības saistošie noteikumi par licencēto makšķerēšanu, vēžošanu vai zemūdens medībām ir spēkā līdz konkrētam termiņam vai uz laikposmu, kam izstrādāts šo noteikumu 5.1. apakšpunktā minētais zinātniskais pamatojums. Ņemot vērā, ka Nolikums par licencēto makšķerēšanu Katvaru ezerā 2015. – 2018.gadam darbības termiņš līdz 2018.gada 1.maijam, lai nezustu kontrole par makšķerēšanu un zivju resursu aizsardzību un uzskaiti, būtu nepieciešams iepriekš minētā nolikuma darbības termiņā pagarināšana līdz 2018.gada 1.jūlijam vai, kamēr tiek apstiprināts jaunais nolikums. Atbilstoši iepriekš minēto Ministru kabineta noteikumu 10.punktam ir veikta nolikuma darbības termiņa pagarinājuma saskaņošana ar attiecīgajām iestādēm. |
| 1. Īss projekta satura izklāsts | Saistošie noteikumi nosaka Nolikuma par licencēto makšķerēšanu Katvaru ezerā 2015. – 2018.gadam darbības termiņu. |
| 1. Informācija par plānoto projekta ietekmi uz pašvaldības budžetu | Nav attiecināms. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 1. Informācija par administratīvajām procedūrām | Noteikumu piemērošanā jāvēršas biedrībā “Katvaru ezers”. |

Limbažu novada pašvaldības

Domes priekšsēdētājs D.Zemmers